POZIV
na sudjelovanje u savjetovanju
s javnošću
o
NACRTU ODLUKE O ODVODNJI OTPADNIH VODA NA
 PORUČJU AGLOMERACIJE DONJI MIHOLJAC

Zakon o vodama („Narodne novine“ broj 66/19.) u svom članku 77. stavku 1. propisao je da su pravne i fizičke osobe dužne otpadne vode ispuštati putem građevina za javnu odvodnju, građevina urbane oborinske odvodnje i individualnih sustava odvodnje sukladno odluci o odvodnji, stoga je Miholjački vodovod d.o.o. Donji Miholjac kao javni isporučitelj vodnih usluga izradio i dostavio na daljnje postupanje Odluku o odvodnji otpadnih voda na području aglomeracije Donji Miholjac.

Odluka o odvodnji otpadnih voda, sukladno članku 77. stavku 2. Zakona o vodama, mora sadržavati osobito:
1. način odvodnje otpadnih voda s aglomeracije Donji Miholjac i njoj gravitirajućih područja,
2. zemljopisni podaci o mjestu ispuštanja otpadnih voda iz sustava javne odvodnje,
3. područja  u kojima se dopušta ispuštanje sanitarnih otpadnih voda do 50 ES, uvjeti ispuštanja na tom području te uvjeti zbrinjavanja otpadnih voda iz sabirnih jama i mulja iz malih sanitarnih uređaja, 
4. dopuštena tehnička rješenja individualnih sustava odvodnje sanitarnih otpadnih voda do 50 ES, kao privremeno rješenje do priključenja na sustav javne odvodnje i/ili kao trajno rješenje,
5. tehničko - tehnološki uvjeti priključenja građevina i drugih nekretnina na građevine urbane oborinske odvodnje te način i rokovi priključenja na te građevine,
6. nadležnost isporučitelja vodne usluge, 
7. upućivanje na obvezu priključenja na građevine za javnu odvodnju sukladno posebnim uvjetima priključenja i općim uvjetima isporuke vodnih usluga.

Odluku o odvodnji otpadnih voda za područje aglomeracije u granicama jedinice lokalne samouprave, temeljem članka 77. stavak 3. podstavak 1. Zakona, donosi njezino predstavničko tijelo. U slučaju da se aglomeracija prostire na području više jedinica lokalne samouprave u sastavu iste jedinice područne (regionalne) samouprave, odluku o odvodnji otpadnih voda temeljem članka 77. stavak 3. podstavak 2. donosi predstavničko tijelo jedinice područne (regionalne) samouprave.

Također je stavkom 4. prethodno navedenog članka propisano da se odluke o odvodnji otpadnih voda donose po prethodnom mišljenju Hrvatskih voda, a na prijedlog javnog isporučitelja vodnih usluga. Slijedom navedenog, Hrvatske vode, Vodnogospodarski odjel za Dunav i donju Dravu, dostavili su svoje prethodno mišljenje na Nacrt Odluke o odvodnji otpadnih voda na području aglomeracije Donji Miholjac,,KLASA: 325-04/19-01/000209, URBROJ: 374-22-3-19-2 od 27. studenog 2019. godine.

Budući da je Nacrt Odluke o odvodnji otpadnih voda na području aglomeracije Donji Miholjac opći akti kojima se uređuje ispuštanje otpadnih voda putem građevina za javnu odvodnju, građevina urbane oborinske odvodnje i individualnih sustava odvodnje za sve pravne i fizičke osobe, sukladno članku 11. Zakona o pravu na pristup informacijama ("Narodne novine" broj 25/13. i 85/15.) provodi se postupak savjetovanja sa zainteresiranom javnošću. Postupak savjetovanja provest će se, sukladno Kodeksu savjetovanja sa zainteresiranom javnošću u postupcima donošenja zakona, drugih propisa i akata ("Narodne novine" broj 140/09.), stavljanjem Nacrta  Odluke o odvodnji otpadnih vodana na području aglomeracije Donji Miholjac na internetske stranice Osječko-baranjske županije s mogućnošću sudionika da u pisanom obliku ili elektronskom poštom dostave svoje komentare, primjedbe i prijedloge prema na stranicama raspoloživom obrascu. Postupak savjetovanja provest će se u razdoblju od 21. srpnja do 4. kolovoza 2020. godine.
Organizator i nositelj postupka savjetovanja je Upravni odjel za poljoprivredu Osječko-baranjske županije.
[bookmark: _GoBack]Pozivamo Vas na sudjelovanje u postupku Savjetovanja, za koju potrebu Vam je na raspolaganju utvrđeni Nacrt Odluke o odvodnji otpadnih vodana na području aglomeracije Donji Miholjac i Obrazac sudjelovanja u savjetovanju. 
· Nacrt Odluke o odvodnji otpadnih voda na području aglomeracije Donji Miholjac
· Obrazac sudjelovanja u savjetovanju 

